Geswelde kliere | Health24
Posted by: Annamarie | 2017/11/10
Ek sukkel met aanhoudende swelling in my kliere onder albei my ore en agter in my nek.dit veroorsaak ook dat ek aanhoudend hoofpyn,oorpyn het en ek is ook heeltyd moeg en verloor maklik my eetlus.
Geagte Annamarie, aangesien dat jy nie melding maak van ‘n seerkeel, verkoue, of iets dergeliks nie, neem ek aan dat die wel die geval is dat jy geensins ontsteking van die keel, mond of oor het nie. Jy maak ook nie melding of jy koorsig is nie. Die dinge wat ek genoem het, is gewoonlik meestal verantwoordelik vir geswelde kliere onder die ore en agter in die nek. Dit is nie normaal dat limfkliere sonder rede sal swel nie – daarom is dit noodsaaklik dat jy ‘n afspraak maak by ‘n geneesheer sodat die oorsaak bepaal kan word. ‘n Vroeë diagnose beteken vroeë behandeling wat altyd tot ‘n mens se voordeel strek. (MCH).